Soċjetà Filarmonika San Bartilmew - Għargħur Fl-imgħoddi, wisq aktar mil-lum, it-tfal Maltin, fil-biċċa l-kbira tagħhom, kienu jġemmgħu s-santi. Fit-toroq, kont tara numru ta' subien u bniet b'xi kaxxa tal-kartun jew tal-landa, jqallbu, jaraw u jpartu s-santi. It-tfal ta' Ilum lanqas biss joħolmu b'dan il-passatemp, iżda biex ngħidu kollox, illum reġa' qam l-interess f'dawn is-santi, mhux mit- tfal iżda minn għadd ta' rġiel, li qegħdin iħarsu lejn dawn ix-xbihat qaddisa bħala mezz ta' tfaddil. B'xorti tajba, jiena lħaqt dak iż-żmien tad-deheb, meta bħala tfal konna nogħxew naraw is-santi u għalhekk illum għandi ġabra kbira, sabiħa u nteressanti, u għal festa ta' San Bert ta' din is-sena, iddeċidejt li noħroġ minn din il-kollezzjoni numru ta' santi li jirrappreżentaw lil dan l-appostlu. Fl-ewwel santa naraw l-istatwa titulari. Din kienet ġiet stampata mid-ditta Maltija li kienet timmanifattura iċ- ċikwejra tal-kafċ. Kienet għamlet serje ta' madwar 24 santa ta' l-istatwi differenti. Din hi waħda minnhom. Ma' kull pakkett ċikwejra wieħed kien isib santa u ma' kull kaxxa l-istess ditta, kienet tagħti lil tal-ħanut, santa akbar ta' l-istess kwalità. Bla dubju ta' xejn din hi waħda mill- ewlenin santi ta' l-istatwa titulari. It-tieni santa għandha l-istess żmien. JI) Hi santa mill-isbaħ u hi kopja ta' pittura li kien għamel l-artist Awstrijak Overbeck, li kien il-promotur tal- Moviment dinji tan-Nazzareni u li dan kien ġab rivoluzzjoni fl-arti. Din is-santa kienet ġiet stampata mill- Istituto Bergamo ta' l-Italja u hi waħda minn serje li fiha naraw lill-appostli kollha flimkien ma' San Pawl u San Barnaba. B'xorti tajba dd irnexxieli niġborhom kollha. It-tielet santa hi antika wkoll, u għandha madwar sebgħin sena. Festa ta' San Bartilmew - 2003 63 Soċjetà Filarmonika San Bartilmew - Għargħu Din il-kwalità ta' santi kienu magħrufa bħala 'Tal-Pizzi' għar-raġuni li mad- dawra tagħhom fihom għadd ta' pizzi. Fuq wara din is-santa fiha talba bit-taljan. Hi waħda mill-eluf ta' santi li ħarġu mill- fabbrika li kellhom il-patrijiet Tereżjani ta' Milan. Din il-fabbrika kienet magħrufa ħafna għall-kwalità prima tas-santi tagħha. Dawn illum saru imfittxija ħafna mill- kollezzjonisti. L-istess stampa, iżda stampata fuq karta nferjuri, hi r-raba santa. Fuq wara fiha l-istess talba. Fir-rokna t'isfel tax-xellug naraw in-numru 2094 li kien in-numru tal-katalgu, biex wieħed jordna din is-santa ta' San Bert. Il-ħames santa riesqa lejn il-ħamsin sena u fiha naraw il-martirju tal-qaddis. Hi santa oħra ta' ditta Taljana magħrufa bħala 'C' kemm hu hekk fuq wara naraw din l-ittra bħala s-sigla ta' din is-serje flimkien man-numru 280. Hi santa li fiha xogħol sabiħ u dettaljat u tidher li l-oriġinal kien sar minn artist tajjeb. Is-sitt santa kienet komuni ħafna mit-tfal ta' madwar ħamsin sena ilu. Is-serje ta' dawn is-santi kienet magħrufa bħala s-serje taz- 'Z' għar-raġuni li fir-rokna tax-xellug t'isfel naraw din l-ittra flimkien ma' l-ittri AR magħquda flimkien. In-numru tal-katalgu ta' din is-santa kien 125. L-aħħar santa jew aħjar kartolina hi ta' ditta oħra Taljana magħrufa bħala NB. Din ta' San Bert ġġib in-numru 5066. Din is-serje ħarġet madwar ħamsin sena ilu u għandha lewn sepia . Fiha qed naraw żewġ episodji mill-ħajja tal-qaddis. Fl-isfond qed naraw l-ewwel il-martirju u fuq quddiem qed naraw lill-qaddis bis-sikkina f'idu fi triqtu lejn il-martirju. Fl-istess żminijiet din id-ditta kienet ħarġet din il-kartolina bħala santa iżda bi sfond griż. Din il-kartolina kienet tinbiegħ żewġ soldi jiġifieri it-tliet ċenteżmi ta' llum. Persważ li fl-imgħoddi kien hawn aktar santi ta' San Bartilmew iżda li ż-żmien kien warrab min-nofs bħala 'Imbarazz' jew bħala 'Affarijiet li m'għandniex bżonn' u din hi ħasra kbira għax b'din il-qerda għebu minn idejna santi sbieħ u qodma ta' San Bartilmew. Festa ta' San Bartilmew - 2003 ka iTAU MKNTEB IX ITALT